其實海安離中環唔係好遠，如果公司近上環，可以考慮好似我咁同同事搭丁丁去食撈麵，幾個站，信德中心個站落車。我唔係求其食茶餐廳嘅人，要食就要食最地道嘅，就算遠少少都價值。懷舊奶茶紅豆冰 -又有茶香奶滑既口感. 好多紅豆！鍾意飲紅豆冰一定要試！必食薑蔥叉燒撈麵-好滿足嘅味道！煲仔公司麵 -反而唔係好推介，因為好似普通公仔麵加啲餸。如果覺得個撈麵份量唔夠飽，我要推介海安嘅椰撻！好有椰香，食完個甜品剛剛好！開工!